b'\n_START_ARTICLE_\nDeath in June\n_START_PARAGRAPH_\nDeath in June je angle\xc5\xa1ka neofolk glasbena skupina, ki jo vodi Douglas Pearce, bolj poznan kot Douglas P. Skupina je bila originalno ustanovljena v Veliki Britaniji leta 1981 kot trio, po odhodu ostalih \xc4\x8dlanov 1984 in 1985 pa je skupina postala delo samo Douglasa P. in ostalih, ki so z njim sodelovali. Douglas P. sedaj \xc5\xbeivi v Avstraliji. V ve\xc4\x8d kot treh desetletjih je skupina menjala veliko stilov, od post punka do industrial in bolj akusti\xc4\x8dne glasbe in neofolka. V\xc4\x8dasih je bila skupina opredeljena kontraverzno zaradi ikonografije, ki je spominjala na nacizem. Skupina je imela velik vpliv na celoten neofolk \xc5\xbeanr.\n_START_SECTION_\nZgodovina\n_START_PARAGRAPH_\nPearce je ustanovil Death in June leta 1981 skupaj z Patricko Leagasom in Tonyjem Wakefordom. Tony Wakeford je kasneje ustanovil skupino Sol Invictus. V za\xc4\x8detku so Death in June igrali punk, kmalu pa je nanje vplivala tudi elektronika in martial glasba. Nanje so vplivali tudi post punk skupina Joy Division. Prva besedila so vsebovala politi\xc4\x8dna sporo\xc4\x8dila, kasneje pa ezoteri\xc4\x8dna._NEWLINE_Z albumom The Guilty Have No Pride leta 1983 so sprejeli bolj evropsko tradicionalno folk glasbo, bolj so uporabljali akusti\xc4\x8dne kitare, hkrati pa so \xc5\xa1e vedno eksperimentirali z elektroniko in post-industrial glasbo._NEWLINE_Douglas P je v za\xc4\x8detku sodeloval tudi z Davidom Tibetom, ki je imel skupino Current 93. Douglas P. je Tibetu uvede tudi v runsko pisavo, saj je bil Tiber blizu ezoteriki in religiji. Sodelovali so vse do albuma Rose Clouds of Holocaust, ko so se raz\xc5\xa1li._NEWLINE_Douglas P. je sodeloval \xc5\xa1e z mnogimi drugimi, med njimi Boyd Riceom, LJDLP, Boyd Rice, itd. Ko se je Douglas P. preselil v Avstralijo je za\xc4\x8del sodelovati tudi z Johnom Murphyijem. Ostali glasbeniki s katerimi je sodeloval so tudi Albin Jolius Martinek, s katerim sta posnela album Take Care & Control in Operation Hummingbird. Ta glasba je bila pogosto uvr\xc5\xa1\xc4\x8dena med martial industrial \xc5\xbeanr._NEWLINE_Na albumu All Pigs Must Die je Pearce sodeloval z Andreasem Ritterjem iz neofolk skupine Forseti, ki je igral ne nekaterih pesmih na albumu. Death in June je igral tudi v \xc5\xbeivo skupaj s Forsetijem in je sodeloval pri njegovem albumu Windzeit. Ko je Forsetija zadela kap in je izgubil spomin in mo\xc5\xbenost igranje glasbe, je Pearce sodeloval z akusti\xc4\x8dno glasbo Death in June na spominskem albumu Ritterju z naslovom Forseti Lebt, ki je iz\xc5\xa1el avgusta 2006._NEWLINE_Od 2009 Death in June sodeluje z Mirom Snejdrom. Klavirski album Peaceful Snow, ki je bil izdan novembra 2010, sta naredila skupaj z Snejderom. Od 2012 Miro Snejdr koncertuje tudi skupaj Death in June.\n_START_SECTION_\nVplivi\n_START_PARAGRAPH_\nNa Death in June je mo\xc4\x8dno vplivala televizija in film, filozof Friedrich Nietzsche, staroskandinavske Edde, saksonska poezija, Yukio Mishima in Jean Genet. Pearce je izjavil, da je nanj prav tako imela vpliv industrial glasba in tradicionalna evropska glasba.\n_START_SECTION_\nEstetika\n_START_PARAGRAPH_\nPearce pogosto uporablja kamufla\xc5\xbeo in masko. Kamufla\xc5\xbena obleka je v\xc4\x8dasih iz druge svetovne vojne in je kontroverzna zaradi nem\xc5\xa1kih oznak. Eden od simbolov skupine je tudi mrtva\xc5\xa1ka glava s \xc5\xa1tevilom 6, ki ozna\xc4\x8duje \xc5\xa1esti mesec junij._NEWLINE_Pearce se pogosto predstavlja skupaj z runi. V enem intervjujev je rekel, da je ponosen, \xe2\x80\x9eda je Deat in June del evropske kulturne o\xc5\xbeivitve. Vesel sem, da so stari bogovi vstali za bolj\xc5\xa1i svet.\xe2\x80\x9c.\n_START_SECTION_\nKontroverznost\n_START_PARAGRAPH_\nMnogo kritik je bil Pearce dele\xc5\xbeen zaradi no\xc5\xa1enja nekdanjih nacisti\xc4\x8dnih simbolov. Sam je ve\xc4\x8dkrat rekel, da je bil v za\xc4\x8detku osemdesetih privr\xc5\xbeenec radikalne levice. Zaradi kontroverznosti je bilo ve\xc4\x8d koncertov odpovedanih. Ko so Pearceja vpra\xc5\xa1ali o zanimanju za tretji rajh je odgovoril: \xe2\x80\x9cZanimam se za vse aspekte Tretjega rajha. Imel je zelo velik vpliv na svet. Kakorkoli, \xc5\xa1e vedno sem prebral ve\xc4\x8d strani Das Kapital kakor pa Mein Kampf!\xe2\x80\x9d Pearce, ki je odkriti homoseksualec je sodeloval z ve\xc4\x8d etni\xc4\x8dnimi \xc5\xbeidi v njegovi glasbeni karieri. Igral je tudi na koncertu v Izraelu 18. Junija 2004, kjer je bila ve\xc4\x8dinsko \xc5\xbeidovsko ob\xc4\x8dinstvo.'